Ռոկկի Մարչիանո

Ռոկկի Մարչիանո (, անգլերենում արտասանվում է որպես՝ Ռոկկի Մարսիանո, իսկական անունը՝ Ռոկկո Ֆրենսիս Մարկեջիանո, , ), ամերիկացի պրոֆեսիոնալ անպարտելի ծանր քաշային կարգի բռնցքամարտիկ, աշխարհի բացարձակ չեմպիոն 1952 թ. սեպտեմբերի 23-ից մինչև 1956 թ. նոյեմբերի 30-ը։

Առաջին ծանր քաշային կարգի տիտղոսակիր բռնցքամարտիկն է, որը պրոֆեսիոնալ ռինգում անցկացրած 49 մարտերում ոչ մի պարտություն չի կրել։

Իր պրոֆեսիոնալ կարիերայի ավարտից հետո դարձել է հաջողակ բիզնեսմեն։

Կենսագրություն 
Ռոկկի Մարչիանոն ծնվել է իտալական ներգաղթյալների բազմազավակ ընտանիքում. հայրը ծագումով Ռիպա Տեատինայից (Աբրուցո) էր, իսկ մայրը Սան Բարտոլոմեո ին Գալդոյից (Կամպանիա)։ Նա մանկության տարիներին կատարել է զանազան աշխատանքներ՝ ձյուն է մաքրել, սպասք է լվացել, աշխատել է որպես հողափոր, տեղադրել է գազի խողովակներ։

Սպորտ

Բեյսբոլի պարապմունքներ 
Պատանու առաջին լուրջ հետաքրքրությունը եղել է բեյսբոլը։ Նա համարվում էր հեռանկարային սպորտսմեն, բայց մարզումների ժամանակ ձեռքը ջարդվելուց հետո իր բեյսբոլիստ դառնալու երազանքին  ստիպված էր հրաժեշտ տալ։

Բռնցքամարտի կարիերա 
1950 թ. մարտին Ռոկկի Մարչիանոն դուրս եկավ ռինգ անպարտելի բռնցքամարտիկ Ռոլանդ Լաստարցայի դեմ։ Պայքարը հավասար էր ընթանում և տևեց ամբողջ 15 ռաունդ և ավարտվեց Մարչիանոյի հաղթանակով՝ մրցավարների անհատական որոշմամբ։ Ընդ որում՝մի մրցավարը հաղթանակը տվեց Մարչիանոյին, երկրորդը՝ Լաստարցին, իսկ երրորդը վճռեց ոչ-ոքի և ռինգի մրցավարը,ով այն ժամանակներում իրավասություն ուներ, հաղթանակը պարգևեց Մարչիանոյին։ Դա Մարչիանոյի ամենավիճելի հաղթանակն էր։

1951 թ. հուլիսին Մարչիանոն 6-րդ ռաունդում նոկաուտի ենթարկեց ֆակտուրային բռնցքամարտիկ Ռեքս Լեյնին։ Ընդ որում՝ այդ մարտում Ռեքս Լեյնը ֆավորիտ էր։

1951 թ. սեպտեմբերին նա հանդիպեց լեգենդ Ջո Լուիսի հետ։ Ծերացած Լուիսը դժվարանում էր հակադրվել երիտասարդ հակառակորդին։ 8-րդ ռաունդում Մարչիանոն նախկին չեմպիոնին նոկաուտի ենթարկեց։

1952 թ. սեպտեմբերին Մարչիանոն ռինգ դուրս եկավ ծանր քաշային կարգի չեմպիոնի՝ Ջերսի Ջո Ուոլքոթի դեմ։ Մարչիանոն իր կարիերայում առաջին անգամ հայտնվեց նոկդաունում։ 13-րդ ռաունդում նա չեմպիոնին նոկաուտի ենթարկեց։ Մենամարտը «Ռինգ» ամսագրի վիճակագրությամբ արժանացել է «տարվա մենամարտ» անվանակարգին։

1953 թ. մայիսին Մարչիանոյի և Ուոլքոթի միջև տեղի ունեցավ ռևանշ։ Մարչիանոն մրցակցին գցեց նոկդաունի մեջ։ Ուոլքոթը չէր ցնցվել, ուղղակի մինչև վերջ գետնին էր նստած, իսկ երբ հաշիվը 10-ից բարձրացավ, մրցավարը վիճելի մենամարտը կանգնեցրեց։ Մրցակցի անկյունը սկսեց վիճարկել, սակայն մրցավարը չէր լսում նրանց, իսկ հետո նա հեռացավ ռինգից։

1953 թ. սեպտեմբերին Մարչիանոն կրկին հանդիպեց Ռոլանդ Լաստարցայի հետ։ Լաստարցան ավելի շատ պաշտպանվում էր, իսկ Մարչիանոն՝ ընդհակառակը, հարձակվում, բայց մենամարտը շատ հավասար էր ընթանում։ 11-րդ ռաունդում Մարչիանոն Լաստարցային գցեց ծանր նոկդաունի մեջ, Լաստարցան տղամարդկորեն բարձրացավ, բայց Մարչիանոն նրան շանսեր չտվեց և մրցավարը կանգնեցրեց մարտը՝ սահմանելով տեխնիկական նոկաուտ։ Մենամարտը «Ռինգ» ամսագրի վիճակագրությամբ արժանացել է «տարվա մենամարտ» անվանակարգին։

1954 թ. հունիսին Մարչիանոն ռինգ դուրս եկավ նախկին ծանր քաշային կարգի չեմպիոնի՝ Էզզարդ Չարլզի դեմ։ Մարչիանոն վստահորեն հաղթեց նրան միավորների շնորհիվ։

1954 թ. սեպտեմբերին Մարչիանոյի և Չարլզի միջև տեղի ունեցավ ռևանշ։ 8-րդ ռաունդում Մարչիանոն նոկաուտի ենթարկեց հակառակորդին։

1955 թ. մայիսին Մարչիանոն 9-րդ ռաունդում նոկաուտի ենթարկեց ոչ նշանավոր Դոն Կոկկելային։

1955 թ. սեպտեմբերին տեղի ունեցավ մարտ ծանր քաշային կարգի չեմպիոն Ռոկկի Մարչիանոյի և կիսածանր քաշային կարգի չեմպիոն Արչի Մուռի միջև։ 9-րդ ռաունդում Մարչիանոն նրան նոկաուտի ենթարկեց։ Սա Մարչիանոյի կարիերայի վերջին մարտն էր։ Իր մեջքի խնդիրների պատճառով նա լքեց ռինգը։

Մահ 
Զոհվել է ավիավթարից 1969 թ. օգոստոսի 31-ին՝ մասնավոր Սեսսնա-172 ինքնաթիռի վթարի արդյունքում։ Ինքնաթիռի օդաչուն, վատ եղանակի պատճառով ստիպված փորձեց վայրէջք կատարել Այովա նահանգի օդանավակայանում, բայց մխրճվեց ծառի մեջ։

Հիշողություն 
 Ռոկկի Մարչիանոյի հուշարձանը տեղադրված է հարազատ Բրոկտոն քաղաքում։
Մարչիանոյի անվամբ կոչվել է Բրոկտոնի փոստայի բաժանմունքը։
Նկարահանվել է «Ռոկկի Մարչիանո» ֆիլմը (անգլ. Rocky Marciano) ԱՄՆ-ում, որի ռեժիսորն էր Չարլզ Ունիկլերը, իսկ Ռոկկիի դերում խաղացել է Ջոն Ֆավրոն։

Փաստեր 
Մամուլում հաճախ չափազանցվում է Ֆլոյդ Մեյվեդերի կողմից Մարչիանոյի ռեկորդը կրկնելու «փաստը», որը իր հերթին որոշ մարդկանց մոտ համարվում է սխալական կարծիք։ Իրենց կարծիքով Մարչիանոյի անհաղթության ռեկորդը վերաբերվում է միայն ծանր քաշային կարգի բռնցքամարտիկներին, այն դեպքում, որ անկախ քաշային կարգերից, բռնցքամարտի պատմության մեջ կա երկու քաշային կարգերի չեմպիոն՝ Ռիկարդո Լոպեշը, որի ռեկորդը չի հաղթահարվել մինչև օրս ո՛չ Ֆլոյդ Մեյվեդերի և ո՛չ էլ Ռոկկի Մարչիանոյի կողմից։ Իր հերթին գրառված ցուցակներում Մարչիանոյի և Ֆլոյդ Մեյվեդերի ոչ-ոքիները բացակայում են, և իրենց ռեկորդը բացարձակապես մաքուր է։
1976 թ. լույս է տեսնում բրնցքամարտի մասին ամենադրամարկղային ֆիլմը՝ «Ռոկկի»-ն։ Ռոկկի Բալբոայի դերակատարը Սիլվեստր Ստալոնեն է, իսկ նախապատկերներից մեկը Ռոկկի Մարչիանոն է։ Ըստ ֆիլմի՝ սյուժեի Մարչիանոն համարվում է նաև Բալբոայի կուռքը։

Մարտերի վիճակագրություն

Ծանոթագրություններ

Հղումներ 
 
 Rocky Marciano // Официальный сайт 
 ВАЛУЕВ ПРОТИВ РОККИ
 Непобежденный чемпион?

Ամերիկացի բռնցքամարտիկներ
Բռնցքամարտիկներ այբբենական կարգով